A.L.R.K. Moterų Sąjungos ženklas — jo reikšmė 


A.L.R.C. Women's Alliance emblem and its significance 


Kaip valstybės 


vėliava nėra tik margo audeklo dalis, taip ir 


organizacijos ženklas nėra tik bereikšmė metalo ant- 


spauda. Vėliava ženklina žmonių įsitikinimą ir viltį, kaip trimi- 


to balsas šaukia tautą vieningai burtis, taip ir kiekvienos organiza- 


cijos ženklas turi savotišką reikšmę. © Isisteigus Moterų Sąjungai, 


jos pirmajai Centro Valdybai rūpėjo pateikti narėms. ženklą, kuris iš- 


reikštų organizacijos dvasią ir tikslą. Galutinai suprojektuotas ženklas 


reprezentuoja siekius šiose dorybėse: tikybos, vilties ir meilės. 8 


Ženkle įjungtos spalvos — žalia, balta ir raudona vaizdavo 


tuomet priimtas Lietuvos vėliavos spalvas. ® Rūta 


— Lietuvos tautinė gėlė nuolat primena, kad 


esame lietuvės. 


As a nation's flag is not just a piece of colored cloth, so an organization's 
emblem is not just a meaningless impression on a piece of metal. A flag represents 
the faith and aspiration of its people; it is like a trumpet call to them in time of 
war, and a rallying point in time of peace. And so it is with an organization! s 


The aim of the fonuders and organizers of the Women's Alliance was to give 
its members an emblem which would represent the spirit and aims of the organiza- 
tion, incorporating the virtues of faith, hope and charity. 


RUE — the national flower of Lithuania symbolizes our Lithuanian heritage. 


MOTERŲ SĄJUNGA 

JONAS KMITAS 


Ketvirtis šimtmečio — ilgokas laikas — 
Kai Moterų garbinga Sąjunga 

Yr įsikūrus ir ligšioliai laikos, — 
Didinga išeivijos pajėga. 


Skaitlingas jų būrys — ir visos kilnios: 
Nudžiugo mūs tėvynė Lietuva, 
Lengviau alsuoja senas mūsų Vilnius, 
Atslūgo jo nuvarginta galva. 


Jis žino moterų dvasinę galią 
Jos moka padaryti stebuklus: 
Tautos negyvėlius iš karsto kelia, 
Rykiuotėn stato Vytauto vaikus. 


Per šimtmečius tautos globojo turtą, 
Mūs. kalbą, dainas, papročius, mįsles, — 
Kas amžiais buvo protėvių sukūrta, 
Tas užsiliko pas motinėles. 


Ir jos vaikams reikšmingą tarė žodį, 
Grožybę atskleidė tautosakos, 
Mokino ištvermės ir kelią rodė 
Vingiuotuose gyvenimo takous. 


Jos apdainavo didvyrių žygiuotę 
Ir šimtmečio ąžuolo sapnus, 

Jos drasą kvėpė laisvei atvaduoti, 
Jos išauklėjo dvasios milžinus. 


Išvykusios svetur — žaliukės, drūtos, 
Čionai atsigabeno ryšuliuos 
Žiupsnelį savo žemės, sėklų rūtos, 
Kuri kaip Lietuvoj joms čia žaliuos. 


Bet želesni jausmai yr jų krūtinėj, 
Ten randas ištekliaus ilgiems laikams 
Sieloje jos nešiojasi šaltinį, 

Iš kur vaikai tėvynės meilę sems. 


Jos šviečiasi, darbuojas, skaito, rašo, 
Žmonėms naudingus leidžia žurnalus, 
Visuomenei jos dirba darbą našų, 
Širdis karšta ir protas jų veiklus. 


Padangė Lietuvoj vėl apsiniaukė, 
I mūsų laisvę atkreipta jėtis, 

Jau Marsas maunas geležinę kaukę 
Ir karo orlaiviai, žiūrėk, atskris. 


Žiaurusis lenkas čiaupia mūsų burną, 
Jau Vilniaus nevalia nė primint, 
Besmaugdamas Vilniaus kraštą niūrna, 
Kad mūsų tautą reikia išnaikint. 


Garbingos Sąjungietės! Imkit naštą 
Vaduoti Vilnių. Mes čionai laisvi: 
Iš naujo gelbėkime savo kraštą, 
Kaip esame jau darę praeity. 


Kai Lietuva kankino rusų caras, 
Išdrįsome čia laisvą žodį tart; 

Dabar gi Vilnių smaugia baltas aras, — 
Išdrįskime prabilti ir šį kart. 


Kada kraujuos žiaurus pasaulis maudos, 
Visur tiesa ir meilė paneigta 
Ir mūsų tautai gresia smūgiai skaudūs, 
Į moteris viltis yr’ atkreipta. 


